Na temelju članka 12. Odluke o zakupu javnih površina („Glasnik Grada Zadra“ broj 15/17 i 3/21), članka 6. Plana korištenja javnih površina ( „Glasnik Grada Zadra“ br. 16/17, 4/18, 5/18, 3/19, 5/19, 6/20 i 2/21) i Odluke Gradonačelnika Grada Zadra, KLASA: 363-01/23-01/78, URBROJ:2198/01-2-23-6 od 12. svibnja 2023. godine, Gradonačelnik Grada Zadra objavljuje sljedeći

**ISPRAVAK JAVNOG NATJEČAJA**

**za davanje u zakup javnih površina**

**1**. Ispravlja se Javni natječaj za davanje u zakup javnih površina Klasa: 363-01/23-01/78, Urbroj: 2198/01-2-23-6 (dalje: Javni natječaj) od 12. svibnja 2023. godine, objavljen 18. svibnja 2023. godine i to na način da se ispravlja točka 10. tako da ista sada glasi:

˝Javno otvaranje ponuda izvršit će Povjerenstvo, **dana 31. svibnja 2023. godine, u 13,00 sati**, u Velikoj vijećnici, Narodni trg 1, Zadar.

Otvaranju ponuda mogu biti nazočni ponuditelji ili njihovi ovlašteni predstavnici.˝

**2**. Ispravak javnog natječaja bit će objavljen u Zadarskom listu dana 19. svibnja 2023. godine kao i na web stranicama Grada Zadra.

**3**. U ostalom dijelu tekst Javnog natječaja ostaje nepromijenjen.

GRADONAČELNIK GRADA ZADRA